**ПОЈЕДНОСТАВЉЕЊЕ ПОСТУПКА ИЗДАВАЊА ДОЗВОЛЕ ЗА ОБАВЉАЊЕ ДЕЛАТНОСТИ КОЛЕКТИВНОГ ОСТВАРИВАЊА АУТОРСКОГ И СРОДНИХ ПРАВА**

|  |  |
| --- | --- |
| **Назив административног поступка** | Издавање дозволе за обављање делатности колективног остваривања ауторског и сродних права |
| **Шифра поступка** | 20.00.0035 |
| **Регулаторно тело**  **(надлежно за спровођење препоруке)** | Министарство просвете, науке и технолошког развоја  Завод за интелектуалну својину |
| **Правни оквир којим је уређен административни поступак** | * Закон о ауторском и сродним правима („Сл. гласник РС”,бр. 104/09, 99/11, 119/12 и 29/16 – одлука УС) |
| **Прописи које треба променити /донети/укинути да би се спровеле препоруке** | 1. Закон о ауторском и сродним правима („Сл. гласник РС”,бр. 104/09, 99/11, 119/12 и 29/16 – одлука УС) |
| **Рок за спровођење препорука** | Четврти квартал 2020. |
| 1. **КРАТАК ОПИС ПРОБЛЕМА** | |
| Захтев се подноси у слободној форми, што може довести до учесталих неуредних захтева и неефикасног спровођења административног поступка, услед недостатка информација потребних надлежном органу за одлучивање.  Поступак ствара непотребно административно оптерећење, непоштовањем обавезе надлежног органа у прибављању података које издају други јавни органи, по службеној дужности. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Иако је прописом јасно дефинисано на који начин се спроводи административни поступак, није омогућено подношење захтева и издавање акта електронским путем, што такође доводи до неефикасног спровођења административног поступка. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Образац административног захтева** |  | | | | *Увођење обрасца захтева* |  | X |  | | **Прибављање података по службеној дужности** | X |  | 1 | | **Увођење делимичне или потпуне е-управе** |  | | | | *Подношење захтева eлектронским путем и достављање одлуке НО подносиоцу захтева електронсим путем* |  | Х |  | | |
|  | |
| 1. **ОБРАЗЛОЖЕЊЕ** | |
| **3.1. Увођење обрасца захтева**  Не постоји прописани образац захтева, већ се захтев подноси у слободној форми, те не мора садржати све податке неопходне органима да могу да поступају по њему, као ни информације о неопходној документацији, изјаву подносиоца захтева о прибављању података службеним путем са навођењем потребних података ради поступања надлежног органа у смислу чл. 9 и 103. Закона о општем управном поступку, информације о прописаном року за решавање захтева. Предлаже се увођење стандардизованог обрасца за подношење захтева који подразумева унос специфичних информација за конкретан поступак, укључујући и информације потребне за прибављање података по службеној дужности (ЛБО/ЈМБГ лица коме се проверава да ли је осуђивано), те информације о потребној документацији:   * Таксативно набројана сва потребна документа одвојено за правно, а одвојено за физичко лице * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа   У обрасцу захтева  треба да стоји и писмена информација о прописаном року за решавање предмета и информација о таксама  **За примену ове препоруке није неопходна измена прописа.**   * 1. **рибављање података по службеној дужности** * Документ 6 - Уговор о заснивању радног односа са дипломираним правником * Документ 9 - Решење о заснивању радног односа са рачуновођом на пословима   организовања и вођења рачуноводства  Предлаже се елиминација подношења наведених документа, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибави потребне податке од надлежног органа – „власника“ потребних података.   * **Документ 6 - Уговор о заснивању радног односа са дипломираним правником**   Подносилац захтева доставља наведени документ у оригиналу и овереној копији како би надлежни орган проверио заснивање радног односа са дипломираним правником. Истичемо да се подаци о заснивању радног односа и потребни подаци о стручној спреми запосленог лица могу прибавити по службеној дужности путем информационог система еЗУП на порталу е-Управа, тако што ће се проверити радни статус запослених лица, увидом у базу Централног регистра обавезног социјалног осигурања – ЦРОСО. Како би се омогућило спровођење ове препоруке, у обрасцу захтева је потребно затражити неопходне информације о лицима, за које је потребно утврдити ову чињеницу (име и презиме запосленог и ЛБО/ЈМБГ).   * **Документ 9 - Решење о заснивању радног односа са рачуновођом на пословима**   **организовања и вођења рачуноводства**  Подносилац захтева доставља наведени документ у оригиналу и овереној копији како би надлежни орган проверио заснивање радног односа са рачуновођом на пословима организовања и вођења рачуноводства. Истичемо да се подаци о заснивању радног односа и потребни подаци о стручној спреми запосленог лица могу прибавити по службеној дужности путем информационог система еЗУП на порталу е-Управа, тако што ће се проверити радни статус запослених лица, увидом у базу Централног регистра обавезног социјалног осигурања – ЦРОСО. Како би се омогућило спровођење ове препоруке, у обрасцу захтева је потребно затражити неопходне информације о лицима, за које је потребно утврдити ову чињеницу (име и презиме запосленог и ЛБО/ЈМБГ).  **За примену ове препоруке потребна је измена Закона о ауторском и сродним правима („Сл. гласник РС”,бр. 104/09, 99/11, 119/12 и 29/16 – одлука УС).**     * 1. **Подношење захтева електронским путем и достављање одлуке НО подносиоцу захтева електронсим путем**   У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично или потпуно увођење е-управе, на један од следећих начина:     * **Делимично увођење е-управе:** * омогућавање подношења захтева тако што ће подносилац слати захтев, са пратећом документацијом, потписан квалификованим електронским сертификатом, на имејл адресу надлежног органа односно преко портала еУправе и/или * омогућавање издавања акта електронским путем, тако што ће надлежни орган послати акт, потписан квалификованим електронским сертификатом, на имејл адресу подносиоца захтева односно преко портала еУправе или * **Потпуно увођење е-управе тако што ће се поступак целости спровести електронским путем.**   **Напомена**: Образац ће бити у употреби до успостављања дигитализације поступка, када ће се подношење захтева спроводити електронским путем, путем портала е-Управе. У сваком случају, информације садржане у обрасцу захтева ће бити основ за информације на електронском порталу.  **За примену ове препоруке, није неопходна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН**  **О ИЗМЕНАМА И ДОПУНАМА ЗАКОНА О АУТОРСКОМ И СРОДНОМ ПРАВУ**  **Члан 1.**  У Закону о ауторском и сродном праву („Службени гласник РС“, бр. 104/09, 99/11, 119/12 и 29/16) у члану 157, став 3, речи „доказ о пословном седишту организације“ и „доказе о испуњености кадровских, техничких и организационих претпоставки за ефикасно колективно остваривање права која су им поверена“, бришу се.  После става 3. додаје се став 4, који гласи:  „податке о пословном седишту организације и испуњености кадровских, техничких и организационих претпоставки за ефикасно колективно остваривање права која су им поверена, Завод прибавља по службеној дужности.“.  **Члан 2.**  Овај закон ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **Члан 157**  Оснивачи организације су дужни да од надлежног органа прибаве дозволу за обављање делатности организације.  Само једна организација може добити дозволу за колективно остваривање ауторског, односно сродних права за исту врсту права на истој врсти дела, односно предмета сродног права.  Уз захтев за издавање дозволе за обављање делатности оснивачи подносе оснивачки акт организације, статут, извод из регистра правних лица, уколико су оснивачи правна лица, ~~доказ о пословном седишту организације~~, податке о броју аутора, односно носилаца права који су овластили организацију да остварује права на њиховим делима, односно предметима сродних права, попис дела, односно предмета сродних права који ће чинити репертоар организације, ~~доказе о испуњености кадровских, техничких и организационих претпоставки~~ ~~за ефикасно колективно остваривање права која су им поверена~~ и доказ о уплати прописане административне таксе, која је приход буџета Републике Србије.  ПОДАТКЕ О ПОСЛОВНОМ СЕДИШТУ ОРГАНИЗАЦИЈЕ И ИСПУЊЕНОСТИ КАДРОВСКИХ, ТЕХНИЧКИХ И ОРГАНИЗАЦИОНИХ ПРЕТПОСТАВКИ ЗА ЕФИКАСНО КОЛЕКТИВНО ОСТВАРИВАЊЕ ПРАВА КОЈА СУ ИМ ПОВЕРЕНА ЗАВОД ПРИБАВЉА ПО СЛУЖБЕНОЈ ДУЖНОСТИ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| У току 2016. године поднет је 1 захтев за издавање дозволе за обављање делатности колективног остваривања ауторског и сродних права.  Директан трошак спровођења овог поступка за привредне субјекте на годишњем нивоу износио је 108.256,64 РСД, што је еквивалентно износу од 890,11 ЕУР по средњем курсу Народне банке Србије за 2017. годину и представља укупан административни трошак привреде на годишњем нивоу за спровођење овог поступка.  Усвајање и примена препорука, односно поједностављење поступка ће донети привредним субјектима годишње директне уштеде од 1.893,79 РСД или 15,57 ЕУР. | |