**ПОЈЕДНОСТАВЉЕЊЕ ПОСТУПКА ИЗДАВАЊА/ПРОДУЖЕЊА ЛИЦЕНЦЕ ЗА ПРОИЗВОДЊУ ОПТИЧКИХ ДИСКОВА И/ИЛИ ПРОИЗВОДНИХ ДЕЛОВА**

|  |  |
| --- | --- |
| **Назив административног поступка** | Издавање/продужење лиценце за производњу оптичких дискова и/или производних делова |
| **Шифра поступка** | 20.00.0033 |
| **Регулаторно тело**  **(надлежно за спровођење препоруке)** | Министарство просвете, науке и технолошког развоја  Завод за интелектуалну својину |
| **Правни оквир којим је уређен административни поступак** | * Закон о оптичким дисковима („Сл. гласник РС“, бр. 52/2011-19) |
| **Прописи које треба променити /донети/укинути да би се спровеле препоруке** | 1. Правилник о садржини и начину вођења регистра додељених произвођачких кодова и издатих лиценци, о садржини захтева и доказима којима се потврђује испуњеност услова за издавање лиценце, о изгледу и садржини лиценце и садржини и начину вођења евиденције оптичких дискова („Сл. гласник РС“, бр. 13/2012). |
| **Рок за спровођење препорука** | Четврти квартал 2020. |
| 1. **КРАТАК ОПИС ПРОБЛЕМА** | |
| Поступак ствара непотребно административно оптерећење, непоштовањем обавезе надлежног органа у прибављању података које издају други јавни органи, по службеној дужности. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Од подносиоца захтева се тражи да достави оригинал документа, иако је довољно доставити обичну фотокопију.  Иако је прописом јасно дефинисано на који начин се спроводи административни поступак, није омогућено подношење захтева и издавање акта електронским путем, што такође доводи до неефикасног спровођења административног поступка.  Образац захтева садржи место печата. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Образац административног захтева** |  | | | | *Унапређење обрасца захтева* |  | X |  | | **Прибављање података по службеној дужности** | X |  | 1 | | **Документација** |  | | | | *Промена форме докумената (оригинал, оверена копија, копија, копија уз оригинал на увид)* | X |  |  | | **Увођење делимичне или потпуне е-управе** |  | | | | *Подношење захтева eлектронским путем и достављање одлуке НО подносиоцу захтева електронсим путем* |  | Х |  | | **Престанак употребе печата** |  | X |  | | |
|  | |
| 1. **ОБРАЗЛОЖЕЊЕ** | |
| 1. **Унапређење обрасца захтева**   Постоји прописани образац захтева који не садржи све податке неопходне органима да могу да поступају по њему, као ни информације о неопходној документацији, изјаву подносиоца захтева о прибављању података службеним путем са навођењем потребних података ради поступања надлежног органа у смислу чл. 9 и 103. Закона о општем управном поступку, информације о прописаном року за решавање захтева. Предлаже се увођење стандардизованог обрасца за подношење захтева који подразумева унос специфичних информација за конкретан поступак, укључујући и информације потребне за прибављање података по службеној дужности (матични број, број катастарске парцеле, ЈМБГ лица коме се проверава да ли је осуђивано, те информације о потребној документацији:   * Таксативно набројана сва потребна документа одвојено за правно, а одвојено за физичко лице * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа   У обрасцу захтева  треба да стоји и писмена информација о прописаном року за решавање предмета и информација о таксама  **Коначан изглед обрасца захтева биће договорен у сарадњи са службеником.**  **За примену ове препоруке није неопходна измена прописа.**   1. **Прибављање података по службеној дужности**   За следећа документа могуће је прибављање података по службеној дужности:   * Документ 1 - Извод о регистрацији из АПР-а * Документ 3 - Извод из регистра непокретности * Документ 4 - Доказ да у периоду од 5 година пре подношења захтева није било правноснажо осуђено за привредни преступ којима се вређају права интелектуалне својине и који га чине недостојним вршења делатности производње оптичких дискова * Документ 5 - Доказ да директор или друго лице одговорно лице у периоду од 5 година пре подношења захтева за издавање лиценце није било правноснажо осуђен за кривично дело којим се вређају права интелектуалне својине и који га чине недостојним вршења делатности производње оптичких дискова и производних делова   + 1. ***Подаци који се прибављају из наведених докумената по службеној дужности***   Предлаже се елиминација подношења наведених докумената од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибави потребне податке од надлежног органа – „власника“ потребних података.   * **Документ 1 - Извод о регистрацији из АПР-а**   Податке из наведеног документа, поступајући орган може прибавити по службеној дужности увидом на интернет сајту Агенције за привредне регистрa или на један од начина предложених у тачки 3.2.2.  Како би се омогућило спровођење ове препоруке, у обрасцу захтева је потребно затражити неопходне информације о привредном друштву подносиоцу захтева – назив и матични број.   * **Документ 3 – Извод из регистра непокрености**   Предлаже се да надлежан орган прибави потребне податке путем информационог система еЗУП на порталу е-Управа, из регистра непокретности Републичког геодетског завода.  Како би се ово омогућило, у обрасцу захтева је потребно од подносиоца захтева затражити неопходне информације о власнику простора, адреси, бр. катастарске парцеле и катастарској општини.  За примену ове препоруке потребно је обезбедити техничке предуслове, а нарочито побољшати ажурност података катастра непокретности.   * **Документ 4 - Доказ да у периоду од 5 година пре подношења захтева није било правноснажо осуђено за привредни преступ којима се вређају права интелектуалне својине и који га чине недостојним вршења делатности производње оптичких дискова**   Подаци о осуђиваности правног лица за привредни преступ се могу прибавити по службеној дужности од надлежног суда, те није потребно достављање документа од стране подносиоца захтева.  Податке из наведеног документа, поступајући орган може прибавити по службеној дужности на један од начина предложених у тачки 3.2.2.   * **Документ 5 - Доказ да директор или друго лице одговорно лице у периоду од 5 година пре подношења захтева за издавање лиценце није било правноснажо осуђен за кривично дело којим се вређају права интелектуалне својине и који га чине недостојним вршења делатности производње оптичких дискова и производних делова**   Подаци о осуђиваности директора или другог одговорног лица се могу прибавити по службеној дужности од надлежног суда или Министарства унутрашњих послова, те није потребно достављање документа од стране подносиоца захтева.  Податке из наведеног документа, поступајући орган може прибавити по службеној дужности на један од начина предложених у тачки 3.2.2.   * + 1. ***Начин прибављања података по службеној дужности***   Прибављање података по службеној дужности могуће је спровести на један од следећих начина, зависно од тренутне доступности података о којима органи воде службене евиденције о претходно издатим дозволама, сагласностима или другим актима, потребним у овом поступку:   * Путем информационог система еЗУП на порталу е-Управа:   + Увидом у постојеће базе података различитих органа или   + Коришћењем тзв. сервиса 15 еЗУП-а (платформа за кореспонденцију између органа) за прибављање оних података чији увид још увек није обезбеђен постојећим базама података у еЗУП-у или * Путем имејл кореспонденције са органом који поседује потребне податке. Предуслов за ову активност је поседовање е-налога електронске поште и електронског квалификованог сертификата овлашћеног службеног лица или * Увидом у постојеће правно-сигурне регистре/базе података, омогућавањем приступа од стране органа који поседују податке или на њиховим званичним интернет страницама.   **За примену ове препоруке потребна је измена члана 7 Правилника о садржини и начину вођења регистра додељених произвођачких кодова и издатих лиценци, о садржини захтева и доказима којима се потврђује испуњеност услова за издавање лиценце, о изгледу и садржини лиценце и садржини и начину вођења евиденције оптичких дискова („Сл. гласник РС“, бр. 13/2012).**     * 1. **Подношење захтева електронским путем и достављање одлуке НО подносиоцу захтева електронским путем**   У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично или потпуно увођење е-управе, на један од следећих начина:     * **Делимично увођење е-управе:** * омогућавање подношења захтева тако што ће подносилац слати захтев, са пратећом документацијом, потписан квалификованим електронским сертификатом, на имејл адресу надлежног органа односно преко портала еУправе и/или * омогућавање издавања акта електронским путем, тако што ће надлежни орган послати акт, потписан квалификованим електронским сертификатом, на имејл адресу подносиоца захтева односно преко портала еУправе или * **Потпуно увођење е-управе тако што ће се поступак целости спровести електронским путем.**   **Напомена**: Образац ће бити у употреби до успостављања дигитализације поступка, када ће се подношење захтева спроводити електронским путем, путем портала е-Управе. У сваком случају, информације садржане у обрасцу захтева ће бити основ за информације на електронском порталу.  **За примену ове препоруке, није неопходна измена прописа.**   * 1. **Престанак употребе печата**   Законом о привредним друштвима, у члану 25. прописано је друштво није у обавези да у пословању користи печат. Наведеним чланом изричито је прописано да се посебним прописом не може друштву увести обавеза употребе печата у пословним и другим документима друштва.  Имајући у виду да образац пријаве садржи поље за унос „Потпис и печат подносиоца захтева“, потребно је укинути обавезу употребе печата на пријави за привредна друштва и предузетнике.  **За примену ове препоруке, није неопходна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ПРАВИЛНИК**  **О ИЗМЕНИ И ДОПУНИ ПРАВИЛНИКА САДРЖИНИ И НАЧИНУ ВОЂЕЊА РЕГИСТРА ДОДЕЉЕНИХ ПРОИЗВОЂАЧКИХ КОДОВА И ИЗДАТИХ ЛИЦЕНЦИ, О САДРЖИНИ ЗАХТЕВА И ДОКАЗИМА КОЈИМА СЕ ПОТВРЂУЈЕ ИСПУЊЕНОСТ УСЛОВА ЗА ИЗДАВАЊЕ ЛИЦЕНЦЕ, О ИЗГЛЕДУ И САДРЖИНИ ЛИЦЕНЦЕ И САДРЖИНИ И НАЧИНУ ВОЂЕЊА ЕВИДЕНЦИЈЕ ОПТИЧКИХ ДИСКОВА**  **Члан 1.**  У Правилнику о садржини и начину вођења регистра додељених произвођачких кодова и издатих лиценци, о садржини захтева и доказима којима се потврђује испуњеност услова за издавање лиценце, о изгледу и садржини лиценце и садржини и начину вођења евиденције оптичких дискова („Службени гласник РС“, број 13/12), у члану 7, тачке 1), 2), 4) и 6), бришу се, тачке 3), 5), 7) и 8) постају тачке 1), 2), 3) и 4), после нове тачке 4) додаје се тачка 5) која гласи:“ доказ о постојању другог стварног права на просторијама у којима се обавља делатност производње оптичких дискова и/или производних делова (стампер).“.  После става 2. додаје се став 3, који гласи:  „За доказивање испуњености осталих услова за издавања лиценце из члана 6, Завод ће податке којима се доказује испуњеност услова прибавити по службеној дужности и то:   1. извод из регистра надлежног органа којим се доказује о регистрација за обављање делатности за коју се лиценца тражи; 2. извод из јавних регистара којима се доказује право својине на просторијама у којима се обавља делатност производње оптичких дискова и/или производних делова (стампер); 3. потврда надлежног органа да подносилац захтева није осуђиван за привредни преступ којим се повређује право интелектуалне својине које га чини недостојним вршења делатности производње оптичких дискова и производних делова (стампер) у периоду од пет година пре подношења захтева за издавање лиценце; 4. потврда надлежног органа да директор или друго одговорно лице подносиоца захтева није правноснажно осуђено за кривично дело којим се повређује право интелектуалне својине које га чини недостојним вршења делатности производње оптичких дискова и производних делова (стампер), у периоду од пет година пре подношења захтева за издавање лиценце“.   **Члан 2.**  Овај правилник ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| *Докази који се подносе уз захтев за издавање лиценце*  Члан 7.  Уз захтев за издавање лиценце из члана 6. овог правилника, подносе се докази којима се потврђује испуњеност услова за издавање лиценци, и то:  ~~1) извод из регистра надлежног органа и оснивачки акт подносиоца захтева, као доказ о регистрацији за обављање делатности за коју се лиценца тражи~~;  ~~2) извод из јавних регистара или другу веродостојну исправу, као доказ о праву својине или неком другом стварном праву на просторијама у којима се обавља делатност производње оптичких дискова и/или производних делова (стампер);~~  1) ~~3)~~ доказ о поседовању одговарајућег произвођачког кода;  ~~4) потврда надлежног органа да подносилац захтева није осуђиван за привредни преступ којим се повређује право интелектуалне својине које га чини недостојним вршења делатности производње оптичких дискова и производних делова (стампер) у периоду од пет година пре подношења захтева;~~  2) ~~5)~~ потврда надлежног органа да против подносиоца захтева није изречена мера забране обављања делатности;  ~~6) потврда надлежног органа да директор или друго одговорно лице подносиоца захтева није правноснажно осуђено за кривично дело којим се повређује право интелектуалне својине које га чини недостојним вршења делатности производње оптичких дискова и производних делова (стампер), у периоду од пет година пре подношења захтева за издавање лиценце;~~  3) ~~7)~~ потврда надлежног органа да се против директора или другог одговорног лица подносиоца захтева не води истрага или кривични поступак за кривично дело којим се повређује право интелектуалне својине које га чини недостојним вршења делатности производње оптичких дискова и производних делова (стампер);  4) ~~8)~~ доказ о уплати републичке административне таксе.  5) ДОКАЗ О ПОСТОЈАЊУ ДРУГОГ СТВАРНОГ ПРАВА НА ПРОСТОРИЈАМА У КОЈИМА СЕ ОБАВЉА ДЕЛАТНОСТ ПРОИЗВОДЊЕ ОПТИЧКИХ ДИСКОВА И/ИЛИ ПРОИЗВОДНИХ ДЕЛОВА (СТАМПЕР)  Докази из става 1. овог члана се достављају у оригиналу или овереној копији.  ЗА ДОКАЗИВАЊЕ ИСПУЊЕНОСТИ ОСТАЛИХ УСЛОВА ЗА ИЗДАВАЊА ЛИЦЕНЦЕ ИЗ ЧЛАНА 6, ЗАВОД ЋЕ ПОДАТКЕ КОЈИМА СЕ ДОКАЗУЈЕ ИСПУЊЕНОСТ УСЛОВА ПРИБАВИТИ ПО СЛУЖБЕНОЈ ДУЖНОСТИ И ТО:   1. ИЗВОД ИЗ РЕГИСТРА НАДЛЕЖНОГ ОРГАНА КОЈИМ СЕ ДОКАЗУЈЕ О РЕГИСТРАЦИЈА ЗА ОБАВЉАЊЕ ДЕЛАТНОСТИ ЗА КОЈУ СЕ ЛИЦЕНЦА ТРАЖИ,; 2. ИЗВОД ИЗ ЈАВНИХ РЕГИСТАРА КОЈИМА СЕ ДОКАЗУЈЕ ПРАВО СВОЈИНЕ НА ПРОСТОРИЈАМА У КОЈИМА СЕ ОБАВЉА ДЕЛАТНОСТ ПРОИЗВОДЊЕ ОПТИЧКИХ ДИСКОВА И/ИЛИ ПРОИЗВОДНИХ ДЕЛОВА (СТАМПЕР); 3. ПОТВРДА НАДЛЕЖНОГ ОРГАНА ДА ПОДНОСИЛАЦ ЗАХТЕВА НИЈЕ ОСУЂИВАН ЗА ПРИВРЕДНИ ПРЕСТУП КОЈИМ СЕ ПОВРЕЂУЈЕ ПРАВО ИНТЕЛЕКТУАЛНЕ СВОЈИНЕ КОЈЕ ГА ЧИНИ НЕДОСТОЈНИМ ВРШЕЊА ДЕЛАТНОСТИ ПРОИЗВОДЊЕ ОПТИЧКИХ ДИСКОВА И ПРОИЗВОДНИХ ДЕЛОВА (СТАМПЕР) У ПЕРИОДУ ОД ПЕТ ГОДИНА ПРЕ ПОДНОШЕЊА ЗАХТЕВА ЗА ИЗДАВАЊЕ ЛИЦЕНЦЕ,   ПОТВРДА НАДЛЕЖНОГ ОРГАНА ДА ДИРЕКТОР ИЛИ ДРУГО ОДГОВОРНО ЛИЦЕ ПОДНОСИОЦА ЗАХТЕВА НИЈЕ ПРАВНОСНАЖНО ОСУЂЕНО ЗА КРИВИЧНО ДЕЛО КОЈИМ СЕ ПОВРЕЂУЈЕ ПРАВО ИНТЕЛЕКТУАЛНЕ СВОЈИНЕ КОЈЕ ГА ЧИНИ НЕДОСТОЈНИМ ВРШЕЊА ДЕЛАТНОСТИ ПРОИЗВОДЊЕ ОПТИЧКИХ ДИСКОВА И ПРОИЗВОДНИХ ДЕЛОВА (СТАМПЕР), У ПЕРИОДУ ОД ПЕТ ГОДИНА ПРЕ ПОДНОШЕЊА ЗАХТЕВА ЗА ИЗДАВАЊЕ ЛИЦЕНЦЕ | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| У току 2016. године поднет је 1 захтев за издавање/продужење лиценце за производњу оптичких дискова и/или производних делова.  Директан трошак спровођења овог поступка за привредне субјекте на годишњем нивоу износио је 7.765,54 РСД, што је еквивалентно износу од 63,85 ЕУР по средњем курсу Народне банке Србије за 2017. годину и представља укупан административни трошак привреде на годишњем нивоу за спровођење овог поступка.  Усвајање и примена препорука, односно поједностављење поступка ће донети привредним субјектима годишње директне уштеде од 5.969,08 РСД или 49,08 ЕУР. Ове уштеде износе 77% укупних директних трошкова привредних субјеката у поступку. | |