**ПОЈЕДНОСТАВЉЕЊЕ ПОСТУПКА УПИСА ПРЕНОСА ПРАВА ПОДНОСИОЦА ПРИЈАВЕ/НОСИОЦА ПРАВА ИНДУСТРИЈСКЕ СВОЈИНЕ У РЕГИСТАР**

|  |  |
| --- | --- |
| **Назив административног поступка** | Упис преноса права подносиоца пријаве/носиоца права индустријске својине у регистар |
| **Шифра поступка** | 20.00.0047 |
| **Регулаторно тело**  **(надлежно за спровођење препоруке)** | Министарство просвете, науке и технолошког развоја  Завод за интелектуалну својину |
| **Правни оквир којим је уређен административни поступак** | * Закон о жиговима („Сл. гласник РС“, бр. 104/2009-102, 10/2013-34 и 44/2018-27 – др. закон) * Закон о патентима („Сл. гласник РС“, бр. 99/2011-25, 113/2017-192 – др. закон и 95/2018-357) * Закон о правној заштити индустријског дизајна („Сл. гласник РС“, бр. 104/2009-115, 45/2015-3 и 44/2018-27 – др. закон) * Уредба о садржини Регистра пријава и Регистра жигова, садржини захтева и предлога који се подносе у поступку за признање и заштиту жига и подацима који се објављују у службеном гласилу надлежног органа („Сл. гласник РС“, бр. 43/2010-11, 44/2018-27 - др. закон) * Уредба о садржини Регистра пријава и Регистра индустријског дизајна, садржини захтева који се подносе у поступку за признање и заштиту права на индустријски дизајн и подацима који се објављују у службеном гласилу надлежног органа („Сл. гласник РС“, бр. 43/2010-17, 44/2018-27 - др. закон) * Правилник о садржини јавних регистара, потврда, пријава и захтева у поступку заштите проналазака, као и о врстама података, начину подношења пријаве и објављивања проналазака („Сл. гласник РС“, бр. 113/2012-26, 73/2016-46) |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Четврти квартал 2020. |
| 1. **КРАТАК ОПИС ПРОБЛЕМА** | |
| Поступак ствара непотребно административно оптерећење, непоштовањем обавезе надлежног органа у прибављању података које издају други јавни органи, по службеној дужности. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Поступак је значајно поједностављен имајући у виду да је надлежни орган омогућио подношење електронске пријаве. Међутим, постоји додатни простор за оптимизацију, имајући у виду да није омогућено издавање решења о упису преноса права електронским путем.  У обрасцу захтева се предвиђа место печата. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Увођење потпуне е-управе** |  | | | | *Достављање одлуке НО подносиоцу захтева електронским путем* |  | Х |  | | **Престанак употребе печата** |  | X |  | | |
|  | |
| 1. **ОБРАЗЛОЖЕЊЕ** | |
| * 1. **Достављање одлуке НО подносиоцу захтева електронским путем**   У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се потпуно увођење е-управе:   * + омогућавањем издавања акта електронским путем, тако што ће надлежни орган послати акт, потписан квалификованим електронским сертификатом, на имејл адресу подносиоца захтева   **За примену ове препоруке, није неопходна измена прописа.**   * 1. **Престанак употребе печата**   У односу на привредне субјекте, Законом о привредним друштвима у члану 25. прописано је друштво није у обавези да у пословању користи печат. Наведеним чланом изричито је прописано да се посебним прописом не може друштву увести обавеза употребе печата у пословним и другим документима друштва.  Имајући у виду да образац пријаве, када се пријава подноси папирним путем, садржи поље за унос „Потпис и печат подносиоца захтева“, потребно је укинути обавезу употребе печата на пријави за привредна друштва и предузетнике.  **За примену ове препоруке није неопходна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
|  | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
|  | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| У току 2016. године поднет је 851 захтев за упис преноса права подносиоца пријаве/носиоца права индустријске својине у регистар.  Директан трошак спровођења овог поступка за привредне субјекте на годишњем нивоу износио је 5.127.272,99 РСД, што је еквивалентно износу од 42.157,48 ЕУР по средњем курсу Народне банке Србије за 2017. годину и представља укупан административни трошак привреде на годишњем нивоу за спровођење овог поступка.  Усвајање и примена препорука, односно поједностављење поступка ће донети привредним субјектима годишње директне уштеде од 1.254.477,36 РСД или 314,57 ЕУР. Ове уштеде износе 25% укупних директних трошкова привредних субјеката у поступку. | |