**ПОЈЕДНОСТАВЉЕЊЕ ПОСТУПКА ПРИЗНАЊА ПАТЕНТА**

|  |  |
| --- | --- |
| **Назив административног поступка** | **Признање патента** |
| **Шифра поступка** | 20.00.0001 |
| **Регулаторно тело**  **(надлежно за спровођење препоруке)** | Министарство просвете, науке и технолошког развоја  Завод за интелектуалну својину |
| **Правни оквир којим је уређен административни поступак** | * Закон о патентима („Службени гласник РС”, бр. 99/11, 113/17-др. закон, 95/18 и 66/19) * Правилник о садржини јавних регистара, потврда, пријава и захтева у поступку заштите проналазака, као и о врстама података, начину подношења пријаве и објављивања проналазака („Службени гласник РС”, бр. 113/12 и 73/16) |
| **Прописи које треба променити /донети/укинути да би се спровеле препоруке** | Није потребна измена прописа. |
| **Рок за спровођење препорука** | Четврти квартал 2020. |
| 1. **КРАТАК ОПИС ПРОБЛЕМА** | |
| Поступак ствара административно оптерећење и трошкове привредним друштвима и другим правним лицима, на шта указује уз непоштовање обавезе прибављања података које издају други јавни органи, по службеној дужности.  Привредни субјекти подносе захтев на обрасцу припремљеном од стране организационе јединице у којем је као један од елемената унет и захтев за стављањем печата подносиоца.  Иако је надлежни орган омогућио странкама да захтев поднесу електронским путем, није омогућена пуна е-Управа, па постоји простор за даљу оптимизацију поступка. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** |  | Х |  | | **Увођење пуне е-Управе** |  | X |  | | **Престанак употребе печата у обрасцу захтева** |  | X |  | | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, бр. 18/16 и 95/18), Законом о електронском документу, електронској идентификацији и услугама од поверења у електронском пословању („Службени гласник РС”, број 94/17), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку („Службени гласник РС”, број 57/19), по службеној дужности прибави потребне податке од надлежног органа – „власника” потребних података:   * **Документ 17:** Потврда о излагању проналаска на међународној изложби * **Орган од кога је потребно прибавити податке:** Привредна комора Републике   Србије  Наведени документ прибавља се као доказ за чињеницу да је проналазак био изложен на званичној или званично признатој међународној изложби. Када је реч о изложбама у Србији, уз овакву потврду се прилаже и **Уверење да је изложби или сајму одржаном у Републици Србији признат међународни карактер** коју издаје Привредна Комора Републике Србије, па се ово уверење може прибавити од надлежне коморе.    Предлаже се прибављање података по службеној дужности које је могуће спровести на један од следећих начина, зависно од тренутне доступности потребних података:     1. Путем Информационог система за размену података из регистара преко Сервисне магистрале органа; 2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом било електронским путем. Уколико одређена службена евиденција није доступна преко сервисне магистрале органа, најбрже и најбезбедније орган може прибавити податке из такве евиденције коришћењем тзв. сервиса 15 еЗУП-а (платформа за кореспонденцију између органа), како би се избегла кореспонденција и прибављање података преко мејла, који је значајно мање безбедно средство од наведеног сервиса, али до приступања наведеном сервису, орган може да прибави тражене податке и путем мејла.  Како би се ово омогућило, потребно је од подносиоца захтева затражити следеће неопходне информације: назив, датум и место одржавања сајма или изложбе у Републици Србији.  **За примену ове препоруке, није потребна измена прописа, орган ће без одлагања приступити примени ЗОУП-а и размени података по службеној дужности.** **Увођење пуне е-управе** Поступак подразумева подношење захтева надлежном органу поштом, лично или електронским путем, а достављање акта подносиоцу захтева лично или поштом (без могућности издавања акта електронским путем). Још увек није успостављена пуна електронска управа.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење пуне е-управе, тако што ће се омогућити спровођење поступка електронским путем у целости.  **За примену ове препоруке, није потребна измена прописа.**   * 1. **Престанак употребе печата у обрасцу захтева**   Законом о привредним друштвима, у члану 25. прописано је да друштво није у обавези да у пословању користи печат. Наведеним чланом изричито је прописано да се посебним прописом не може друштву увести обавеза употребе печата у пословним и другим документима друштва.  Имајући у виду да образац пријаве, када се пријава подноси папирним путем, садржи поље за унос „Потпис и печат” које се односи на подносиоца захтева, потребно је укинути обавезу употребе печата на пријави за привредна друштва и предузетнике.  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Није потребна измена прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Није потребна измена прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 506.773,10 РСД. Усвајање и примена препорука ће донети привредним субјектима годишње директне уштеде од 1.179,79 РСД или 9,70 ЕУР. Ове уштеде износе 0,23% укупних директних трошкова привредних субјеката у поступку.  Препорукa ће допринети поједностављењу поступка за привредне субјекте и побољшању пословног амбијента. | |