**ПОЈЕДНОСТАВЉЕЊЕ ПОСТУПКА ЗА ПРОМЕНУ ИМЕНА И АДРЕСЕ ОВЛАШЋЕНОГ КОРИСНИКА ОЗНАКЕ ГЕОГРАФСКОГ ПОРЕКЛА**

|  |  |
| --- | --- |
| **Назив административног поступка** | **Промена имена и адресе овлашћеног корисника ознаке географског порекла** |
| **Шифра поступка** | **20.00.0031** |
| **Регулаторно тело**  **(надлежно за спровођење препоруке)** | Министарство просвете, науке и технолошког развоја  Завод за интелектуалну својину  Министарство финансија |
| **Правни оквир којим је уређен административни поступак** | * Закон о ознакама географског порекла („Службени гласник РС”, бр. 18/10 и 44/18-др.закон) * Правилник о садржини захтева за регистровање ознака географског порекла и садржини захтева за признавање статуса овлашћеног корисника ознаке географског порекла („Службени гласник РС”, бр. 93/10 и 44/18-др.закон) |
| **Прописи које треба променити /донети/укинути да би се спровеле препоруке** | 1. Правилник о садржини захтева за регистровање ознака географског порекла и садржини захтева за признавање статуса овлашћеног корисника ознаке географског порекла („Службени гласник РС”, бр. 93/10 и 44/18-др.закон) 2. Закон о републичким административним таксама („Службени гласник РС”, бр. 43/03, 51/03 (испрaвка), 61/05, 101/05 (др. закон), 5/09, 54/09, 50/11, 93/12, 65/13 (др. закон), 83/15, 112/15, 113/17, 3/18 (исправка), 95/18, 38/19, 86/19 и 90/19 (исправка)) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Привредни субјект подноси захтев оверен пословним печатом, што је у супротности са чланом 25. Закона о привредним друштвима.  Захтев се надлежном органу подноси лично, поштом или путем званичног портала Завода за интелектуалну својину, а достављање акта подносиоцу захтева лично или поштом, на основу чега се може закључити да није успостављена пуна електронска управа, већ само поједини сегменти електронске комуникације.  Финансијски издаци у овом поступку су исти чак и када се поступак спроводи електронским путем, делом или у целини, иако је утрошак ресурса знатно мањи.  Такође, надлежни орган захтева од привредног субјекта да достави доказе, у форми оригинала или оверене копије, које орган има обавезу да прибави сам, по службеној дужности. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Престанак употребе печата на обрасцу захтева** |  | **X** |  | | **Прибављање података по службеној дужности** | **X** |  | **1** | | **Документација** |  | | | | *Промена форме документа* |  | **X** |  | | **Увођење е-управе** |  | **X** |  | | **Финансијски издаци** |  | | | | *Смањење висине износа финансијског издатка* | **X** |  | **2** | | |
| 1. **ОБРАЗЛОЖЕЊЕ** | |
| * 1. **Престанак употребе печата на обрасцу захтева**   Привредни субјект надлежном органу подноси захтев, који мора бити оверен пословним печатом, на обрасцу припремљеном самостално од стране организације.  Чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да се посебним прописом не може друштву увести обавеза употребе печата у пословним и другим документима друштва. Предлаже се укидање ове обавезе за подносиоца захтева.  **За примену ове препоруке, није потребна измена прописа.**   * 1. **Прибављање података по службеној дужности**     Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, бр. 18/16 и 95/2018), Законом о електронском документу, електронској идентификацији и услугама од поверења у електронском пословању („Службени гласник РС”, број 94/17.), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку („Службени гласник РС“, број 57/19.), по службеној дужности прибави потребне податке од надлежног органа – „власника“ потребних података:     * **Документ 1: Доказ о правном основу промене чији се упис тражи**   Наведени документ прибавља ради утврђивања да постоји правни основ за извршење промене података овлашћеног корисника ознаке географског порекла. Доказом о правном основу промене чији се упис тражи сматра се извод из Регистра привредних субјеката, односно изводи из других одговарајућих регистара надлежних државних органа, односно судова.  Уколико се као доказ подноси **извод из Регистра привредних субјеката**, предлаже се прибављање података по службеној дужности које је могуће спровести увидом у Регистар привредних субјеката на званичној веб презентацији Агенције за привредне регистре, <http://pretraga2.apr.gov.rs/unifiedentitysearch>.  Како би се ово омогућило, потребно је од подносиоца захтева затражити следеће неопходне информације: матични број и пословно име.  Уколико је дошло до промене презимена услед склапања брачне заједнице, па се као доказ подноси **извод из матичне књиге венчаних**, односно промене имена и/или презимена на лични захтев, па се као доказ подноси **извод из матичне књиге рођених**, предлаже се прибављање података по службеној дужности које је могуће спровести путем Информационог система за размену података из регистара преко Сервисне магистрале органа.  Како би се ово омогућило, потребно је од подносиоца захтева затражити следеће неопходне информације: ЈМБГ  **За примену ове препоруке, ради обезбеђења правне сигурности, транспарентности и усклађености прописа, потребна је измена и допуна члана 24. Правилника о садржини захтева за регистровање ознака географског порекла и садржини захтева за признавање статуса овлашћеног корисника ознаке географског порекла („Службени гласник РС”, бр. 93/10 и 44/18-др.закон).**  **Пре измене прописа, орган ће без одлагања приступити примени ЗОУП-а и размени података по службеној дужности.**   * 1. **Документација**   ***Промена форме документа***   * **Документ 1: Доказ о правном основу промене чији се упис тражи**   Надлежни орган захтева да привредни субјекат подноси документ у форми оригинала или оверене копије, која није прописана посебним прописом.  Како форма документа не утиче на веродостојност података и с обзиром на то да се документ прилаже ради добијања техничких података, предлаже се свођење форме на ниво копије. Тиме ће се смањити административно оптерећење и трошкови подносиоца захтева у поступку.  **За примену ове препоруке, није потребна измена прописа.** **Увођење е-управе** Поступак подразумева подношење захтева надлежном органу лично, поштом или путем званичног портала Завода за интелектуалну својину, а достављање акта подносиоцу захтева лично или поштом. Још увек није успостављена пуна електронска управа, већ само поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.  **За примену ове препоруке, није потребна измена прописа.**   * 1. **Финансијски издаци**   ***Смањење висине износа финансијског издатка***  У оквиру овог поступка, наплаћује се такса за решење по захтеву за упис промене пријављених или признатих права интелектуалне својине, у износу од 2.390,00, односно 1.600,00 по пријави, ако се захтев односи на више пријава, у складу са тарифним бројем 126. Закона о републичким административним таксама („Службени гласник РС”, бр. 43/03, 51/03 (испрaвка), 61/05, 101/05 (др. закон), 5/09, 54/09, 50/11, 93/12, 65/13 (др. закон), 83/15, 112/15, 113/17, 3/18 (исправка), 95/18, 38/19, 86/19 и 90/19(исправка)).  Републичка административна такса, коју подносилац захтева плаћа, мора бити сразмерна услузи коју подносилац захтева/странка добија. Чланом 3. Правилника о методологији и начину утврђивања трошкова пружања јавне услуге („Службени гласник РС“, бр. 14/13, 25/13 – исправка и 99/13) предвиђено је да се методологија израчунавања заснива, између осталог, на принципу стварних трошкова везаних за пружену јавну услугу, односно спроведен поступак или радњу.  Захтев се у оквиру поступка може поднети електронским путем. Препорука под редним бр. 3.4. подразумева и електронско издавање аката надлежног органа подносиоцу захтева, чијом имплементацијом ће се поступак у значајној мери оптимизовати, аутоматизовати и смањити трошкови надлежног органа за израду акта и његово достављање (папир, штампање, потписивање, печатирање, паковање и завођење, достављање и поштарина, пријем доставнице и на крају архивирање предмета у папиру). Истовременo, олакшаће се рад службеника и остварити уштеда у времену неколико запослених који су ангажовани у процесу припреме и достављања акта у више организационих јединица. Све наведено представља очигледно смањење трошкова надлежног орана и релевантан је разлог за смањење висине финансијског издатака.  У прилог овој препоруци, истичемо да је и међународна пракса заузела овај став. Тако је за међународну пријаву патента која се подноси преко WIPO портала ePCT-Filing (портал Светске организације за интелектуалну својину), прописано умањење таксе за пријаве поднете електронским путем. EUIPO – Канцеларија за интелектуалну својину Европске Уније такође предвиђа ниже износе такси за подношење пријава електронским путем у односу на пријаве поднете у папирној форми. Такође и наши органи омогућавају олакшице у виду умањења такси за подношења захтева електронским путем. Тако на пример, Агенција за привредне регистре омогућава умањење таксе за 33% у поступку регистрације предузетника, у случају када је захтев поднет електронским путем.  Додатно, смањење у погледу износа такси код електронског подношења захтева и код електронског издавања аката надлежног органа допринеће томе да странке у великој мери пређу на електронску комуникацију са органом, што ће довести до поједностављења поступка по поступајући орган и генерално, популаризацију е-Управе.  Имајући у виду претходно наведене разлоге и руководећи се начелом економичности (члан 9. ЗОУП-а) и чињеницу да износ од 2.390,00, динара, колико се наплаћује применом Тарифног броја 126., није сразмеран услузи коју надлежни орган пружа спровођењем поступка предлаже се смањење таксе за решење по захтеву за упис промене пријављених или признатих права интелектуалне својине за 15% од одговарајуће таксе прописане тарифним бројем за случајеве електронског подношења захтева и електронског издавања акта надлежног органа.  **За примену ове препоруке, потребна је измена и допуна Закона о републичким административним таксама („Службени гласник РС”, бр. 43/03, 51/03 (испрaвка), 61/05, 101/05 (др. закон), 5/09, 54/09, 50/11, 93/12, 65/13 (др. закон), 83/15, 112/15, 113/17, 3/18 (исправка), 95/18, 38/19, 86/19** **и 90/19(исправка)) тако што ће се напоменом у тарифном броју 126. прописати умањење од 15% од одговарајуће таксе прописане овим тарифним бројем, у случајевима електронског подношења захтева и електронског издавања акта надлежног органа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ПРАВИЛНИК О ДОПУНИ ПРАВИЛНИКА О САДРЖИНИ ЗАХТЕВА ЗА РЕГИСТРОВАЊЕ ОЗНАКА ГЕОГРАФСКОГ ПОРЕКЛА И САДРЖИНИ ЗАХТЕВА ЗА ПРИЗНАВАЊЕ СТАТУСА ОВЛАШЋЕНОГ КОРИСНИКА ОЗНАКЕ ГЕОГРАФСКОГ ПОРЕКЛА**  Члан 1.  У Правилнику о садржини захтева за регистровање ознака географског порекла и садржини захтева за признавање статуса овлашћеног корисника ознаке географског порекла („Службени гласник РС”, бр. 93/10 и 44/18-др.закон) у члану 24, посла става 2. додаје се став 3. који гласи:  „Доказ из става 1. тачка 1) овог члана прибавља Завод за интелектуалну својину, по службеној дужности.“  Члан 2.  Овај правилник ступа на снагу осмог дана од дана објављивања у „Службеном гласнику Републике Србије“.  **НАЦРТ**  **ЗАКОН О ДОПУНИ ЗАКОНА О**  **РЕПУБЛИЧКИМ АДМИНИСТРАТИВНИМ ТАКСАМА**  Члан 1.  У Закону о републичким административним таксама („Службени гласник РС”, бр. 43/03, 51/03 (испрaвка), 61/05, 101/05 (др. закон), 5/09, 54/09, 50/11, 93/12, 65/13 (др. закон), 83/15, 112/15, 113/17, 3/18 (исправка), 95/18, 38/19, 86/19 и 90/19(исправка)) у Тарифи републичких административних такси, Одељак А - Таксе за списе и радње органа у Републици Србији, у глави XIV. Списи и радње у вези са правима интелектуалне својине, у Тарифном броју 126, у Напомени, после става 1. додаје се став 2. који гласи:  „За случајеве електронског подношења захтева и електронског издавања акта надлежног органа, такса из овог тарифног броја плаћа се у износу умањеном за 15%.“  Члан 2.  Овај закон ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ПРАВИЛНИКА О САДРЖИНИ ЗАХТЕВА ЗА РЕГИСТРОВАЊЕ ОЗНАКА ГЕОГРАФСКОГ ПОРЕКЛА И САДРЖИНИ ЗАХТЕВА ЗА ПРИЗНАВАЊЕ СТАТУСА ОВЛАШЋЕНОГ КОРИСНИКА ОЗНАКЕ ГЕОГРАФСКОГ ПОРЕКЛА**  Правилника о садржини захтева за регистровање ознака географског порекла и садржини захтева за признавање статуса овлашћеног корисника ознаке географског порекла КОЈЕ СЕ ДОПУЊУЈУ  Члан 24.  Уз захтев из члана 23. овог правилника подносе се прилози, и то:  1) доказ о правном основу промене чији се упис тражи;  2) уредно пуномоћје ако се захтев подноси преко пуномоћника;  3) доказ о плаћеној републичкој административној такси.  Доказом о правном основу промене чији се упис тражи сматра се извод из Регистра привредних субјеката, односно изводи из других одговарајућих регистара надлежних државних органа, односно судова.  ДОКАЗ ИЗ СТАВА 1. ТАЧКА 1) ОВОГ ЧЛАНА ПРИБАВЉА ЗАВОД ЗА ИНТЕЛЕКТУАЛНУ СВОЈИНУ, ПО СЛУЖБЕНОЈ ДУЖНОСТИ.  **ПРЕГЛЕД ОДРЕДБИ**  **ЗАКОНА О РЕПУБЛИЧКИМ АДМИНИСТРАТИВНИМ ТАКСАМА**  Тарифни број 126.  За решење по захтеву за упис промене пријављених или признатих права интелектуалне својине, ако овим законом није друкчије прописано 2.390  Ако се захтев за доношење решења из става 1. овог тарифног броја односи на више жигова, односно на више пријава за признање жига, односно дизајна, по сваком жигу, односно пријави, односно дизајну 1.600  НАПОМЕНА:  Ако је подносилац пријаве за признање патента, односно малог патента, односно топографије, односно права на дизајн, физичко лице, такса из овог тарифног броја плаћа се у износу умањеном за 50%.  ЗА СЛУЧАЈЕВЕ ЕЛЕКТРОНСКОГ ПОДНОШЕЊА ЗАХТЕВА И ЕЛЕКТРОНСКОГ ИЗДАВАЊА АКТА НАДЛЕЖНОГ ОРГАНА, ТАКСА ИЗ ОВОГ ТАРИФНОГ БРОЈА ПЛАЋА СЕ У ИЗНОСУ УМАЊЕНОМ ЗА 15%. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 4.295,67 РСД. Усвајање и примена препорука ће донети привредним субјектима годишње директне уштеде од 1.359,29 РСД или 11.18 ЕУР. Ове уштеде износе 31.64%укупних директних трошкова привредних субјеката у поступку.  Препоруке ће допринети истоветности поступања, поједностављењу поступка за привредне субјекте, смањењу документације и уштеди времена. Препорукама се такође утиче и на побољшање пословног амбијента. | |