**ПОЈЕДНОСТАВЉЕЊЕ ПОСТУПКА**

**ПРИЗНАЊA ОЗНАКЕ ГЕОГРАФСКОГ ПОРЕКЛА**

|  |  |
| --- | --- |
| **Назив административног поступка** | Признање ознаке географског порекла |
| **Шифра поступка** | 20.00.0022 |
| **Регулаторно тело**  **(надлежно за спровођење препоруке)** | Министарство просвете, науке и технолошког развоја  Завод за интелектуалну својину |
| **Правни оквир којим је уређен административни поступак** | * Закон о ознакама географског порекла („Службени гласник РС”, бр. 18/10 и 44/18-др. закон) * Правилник о садржини захтева за регистровање ознака географског порекла и садржини захтева за признавање статуса овлашћеног корисника ознаке географског порекла („Службени гласник РС”, бр. 93/10 и 44/18-др. закон) |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Четврти квартал 2020. |
| 1. **КРАТАК ОПИС ПРОБЛЕМА** | |
| Поступак се спроводи ефикасно подношењем захтева електронским путем, али постоји простор за његову додатну оптимизацију, увођењем електронског издавања документа надлежног органа, односно пуне е-управе. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Увођење пуне е-Управе** |  | X |  | | **Престанак употребе печата на обрасцу захтева** |  | X |  | | |
| 1. **ОБРАЗЛОЖЕЊЕ** | |
| * 1. **Увођење пуне е-управе**   Поступак подразумева подношење захтева надлежном органу поштом, лично или електронским путем, а достављање акта подносиоцу захтева лично и поштом (без могућности издавања акта електронским путем). Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.  **За примену ове препоруке, није потребна измена прописа.**   * 1. **Престанак употребе печата на обрасцу захтева**   Захтев се подноси на обрасцу који је припремљен од стране организационе јединице, на основу елемената дефинисаних прописом. На обрасцу захтева и даље постоји место печата.  Чланом 25. Закона о привредним друштвима („Службени гласник РС”, бр. 36/11, 99/11, 83/14-др. закон, 5/15, 44/18 и 95/18) је прописано да друштво (подразумева привредна друштва и предузетнике) није у обавези да у пословању користи печат. Имајући у виду да су и посебни прописи Закон о ознакама географског порекла („Службени гласник РС”, бр. 18/10 и 44/18-др. закон) и Правилник о садржини захтева за регистровање ознака географског порекла и садржини захтева за признавање статуса овлашћеног корисника ознаке географског порекла („Службени гласник РС”, бр. 93/10 и 44/18-др. закон) ускладили одредбе са Законом о привредним друштвима, потребно је избацити предвиђено место за печат и на тај начин усагласити образац захтева са законским одредбама. Неопходно је ажурирати и образац захтева објављен на интернет страници.  **За примену ове препоруке није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Није потребна измена прописа | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Није потребна измена прописа | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети поједностављењу поступка за привредне субјекте и побољшању пословног амбијента. | |