**ПОЈЕДНОСТАВЉЕЊЕ ПОСТУПКА** **УНОСА У ЕВИДЕНЦИЈУ И ДЕПОНОВАЊЕ АУТОРСКИХ ДЕЛА И/ИЛИ ПРЕДМЕТА СРОДНИХ ПРАВА**

|  |  |
| --- | --- |
| **Назив административног поступка** | Унос у евиденцију и депоновање ауторских дела и/или предмета сродних права |
| **Шифра поступка** | 20.00.0032 |
| **Регулаторно тело**  **(надлежно за спровођење препоруке)** | Министарство просвете, науке и технолошког развоја  Завод за интелектуалну својину |
| **Правни оквир којим је уређен административни поступак** | * Закон о ауторском и сродним правима („Службени гласник РС” бр. 104/09, 99/11, 119/12, 29/16-УС, 66/19) * Уредба о условима које треба да испуњавају примерци ауторских дела и предмета сродних права који се депонују, уношењу у евиденцију и депоновању ауторских дела и предмета сродних права и садржају евиденције депонованих ауторских дела и предмета сродних права, код надлежног органа („Службени гласник РС” број 45/10) |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Четврти квартал 2020. |
| 1. **КРАТАК ОПИС ПРОБЛЕМА** | |
| Поступак се спроводи ефикасно, али постоји додатни простор за оптимизацију поступка, електронским издавањем акта подносиоцу захтева. Такође, на обрасцу захтева и даље постоји место за печата, иако привредна друштва и предузетници нису у обавези да користе печат. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Престанак употребе печата на обрасцу захтева** |  | X |  | | **Издавање акта електронским путем** |  | X |  | | |
| 1. **ОБРАЗЛОЖЕЊЕ** | |
| * 1. **Престанак употребе печата на обрасцу захтева**   Захтев се подноси на обрасцу који је припремљен од стране организационе јединице, на основу елемената дефинисаних прописом. На обрасцу захтева и даље постоји место печата. Члановима 10. и 12. Уредбе о условима које треба да испуњавају примерци ауторских дела и предмета сродних права који се депонују, уношењу у евиденцију и депоновању ауторских дела и предмета сродних права и садржају евиденције депонованих ауторских дела и предмета сродних права, код надлежног органа („Службени гласник РС” број 45/10) прописан је печат као један од елемената обрасца захтева али само уколико га има носилац сродног права.  Чланом 25. Закона о привредним друштвима („Службени гласник РС”, бр. 36/11, 99/11, 83/14-др. закон, 5/15, 44/18, 95/18) је прописано да друштво (подразумева привредна друштва и предузетнике) није у обавези да у пословању користи печат. Потребно је у обрасцу захтева нагласити да се печатирање односи само на привредна друштва и предузетнике који користе печат, као и на друга правна лица која могу бити подносиоци захтева. Због тога треба оставити предвиђено место за печат уз прецизирање ко има обавезу печатирања ажурирањем обрасца захтева који је објављен на интернет страници.  **За примену ове препоруке није потребна измена прописа.**   * 1. **Издавања акта електронским путем**   Поступак подразумева достављање акта подносиоцу захтева поштом или лично, у просторијама надлежног органа. Још увек није успостављена електронска управа, нити поједини сегменти електронске комуникације.  Члан 40. Закона о електронској управи („Службени гласник РС” број 27/18) обавезује орган да уверење, одлуку, решење, закључак, други електронски документ и/или податак из оквира своје надлежности достави кориснику електронским путем, а у папирном облику искључиво на захтев корисника.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се електронско издавање акта - Потврде о уношењу у евиденцију и депоновању ауторских дела и предмета сродних права подносиоцу захтева.  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Није потребна измена прописа | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Није потребна измена прописа | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети поједностављењу поступка за привредне субјекте и побољшању пословног амбијента. | |