**ПОЈЕДНОСТАВЉЕЊЕ ПОСТУПКА РАЗДВАЈАЊА ЖИГА**

|  |  |
| --- | --- |
| **Назив административног поступка** | Раздвајање жига |
| **Шифра поступка** | 20.00.0053 |
| **Регулаторно тело**  **(надлежно за спровођење препоруке)** | Министарство просвете, науке и технолошког развоја  Министарство финансија  Завод за интелектуалну својину |
| **Правни оквир којим је уређен административни поступак** | * Закон о жиговима („Службени гласник РС”, број 6/20) * Уредба о садржини Регистра пријава и Регистра жигова, садржини захтева и предлога који се подносе у поступку за признање и заштиту жига и подацима који се објављују у службеном гласилу надлежног органа („Службени гласник РС”, бр. 43/10 и 44/18- др. закон) |
| **Прописи које треба променити /донети/укинути да би се спровеле препоруке** | 1. Закон о републичким административним таксама („Службени гласник РС”, бр. 43/03, 51/03 - испр., 61/05, 101/05 – др.закон, 5/09, 54/09, 50/11, 70/11 – усклађени дин.изн., 55/12 - усклађени дин.изн., 93/12, 47/2013 - усклађени дин.изн., 65/13 – др. закон, 57/14 - усклађени дин.изн., 45/15 - усклађени дин.изн., 83/15, 112/15, 50/2016 - усклађени дин.изн., 61/17 - усклађени дин.изн., 113/17, 3/18 - испр., 50/18 – усклађени дин.изн, 95/18, 38/19, 86/19 и 90/19-исправка) |
| **Рок за спровођење препорука** | Четврти квартал 2020. |
| 1. **КРАТАК ОПИС ПРОБЛЕМА** | |
| Поступак се спроводи ефикасно подношењем захтева електронским путем, али постоји простор за његову додатну оптимизацију, увођењем електронског издавања документа надлежног органа, односно пуне е-управе, као и смањењем такси у том случају. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Увођење е-Управе** |  | X |  | | **Финансијски издаци** |  | | | | *Смањење висине износа финансијског издатка* | X |  | 1 | | **Престанак употребе печата у обрасцу захтева** |  | X |  | | |
| 1. **ОБРАЗЛОЖЕЊЕ** | |
| * 1. **Увођење е-управе**   Поступак подразумева подношење захтева надлежном органу поштом, лично или електронским путем, а достављање акта подносиоцу захтева лично или поштом (без могућности издавања акта електронским путем). Још увек није успостављена пуна електронска управа.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење пуне е-управе, тако што ће се омогућити спровођење поступка електронским путем у целости.  **За примену ове препоруке, није потребна измена прописа.**   * 1. **Финансијски издаци - *Смањење висине износа финансијског издатка***   У оквиру овог поступка, наплаћују се, у складу са тарифним бројем 117. Закона о републичким административним таксама („Службени гласник РС", бр. 43/03, 51/03 - испр., 61/05, 101/05 – др.закон, 5/09, 54/09, 50/11, 70/11 – усклађени дин.изн., 55/12 - усклађени дин.изн., 93/12, 47/2013 - усклађени дин.изн., 65/13 – др. закон, 57/14 - усклађени дин.изн., 45/15 - усклађени дин.изн., 83/15, 112/15, 50/2016 - усклађени дин.изн., 61/17 - усклађени дин.изн., 113/17, 3/18 - испр., 50/18 – усклађени дин.изн, 95/18, 38/19, 86/19 и 90/19-исправка), следеће таксе:   * такса за захтев за раздвајање жига, у висини од 2.390,00 РСД * такса за издвојени жиг, односно за издвојене жигове, за сваки жиг, и то: * до три класе међународне класификације роба и услуга - 31.830 РСД * за сваку следећу класу преко три класе међународне класификације роба и услуга - 4.780 РСД * за фигуративни елемент или вербални жиг са графичким решењем - 4.780 РСД.   Републичка административна такса, коју подносилац захтева плаћа, мора бити сразмерна услузи коју подносилац захтева/странка добија. Чланом 3. Правилника о методологији и начину утврђивања трошкова пружања јавне услуге („Службени гласник РС", бр. 14/13, 25/13 - исправка, 99/13) предвиђено је да се методологија израчунавања заснива, између осталог, на принципу стварних трошкова везаних за пружену јавну услугу, односно спроведен поступак или радњу.  Препорука под редним бр. 3.1. подразумева и електронско издавање аката надлежног органа подносиоцу захтева, чијом имплементацијом ће се поступак у значајној мери оптимизовати, аутоматизовати и смањити трошкови надлежног органа за израду акта и његово достављање (папир, штампање, потписивање, печатирање, паковање и завођење, достављање и поштарина, пријем доставнице и на крају архивирање предмета у папиру). Истовременo, олакшаће се рад службеника и остварити уштеда у времену неколико запослених који су ангажовани у процесу припреме и достављања акта у више организационих јединица. Све наведено представља очигледно смањење трошкова надлежног орана и релевантан је разлог за смањење висине финансијског издатака.  У прилог овој препоруци, истичемо да је и међународна пракса заузела овај став. Тако је за међународну пријаву патента која се подноси преко WIPO портала ePCT-Filing (портал Светске организације за интелектуалну својину), прописано умањење таксе за пријаве поднете електронским путем. EUIPO – Канцеларија за интелектуалну својину Европске Уније такође предвиђа ниже износе такси за подношење пријава електронским путем у односу на пријаве поднете у папирној форми. Такође и наши органи омогућавају олакшице у виду умањења такси за подношења захтева електронским путем. Тако на пример, Агенција за привредне регистре омогућава умањење таксе за 33% у поступку регистрације предузетника, у случају када је захтев поднет електронским путем.  Додатно, смањење у погледу износа такси код електронског подношења захтева и код електронског издавања аката надлежног органа допринеће томе да странке у великој мери пређу на електронску комуникацију са органом, што ће довести до поједностављења поступка по поступајући орган и генерално, популаризацију е-Управе.  Имајући у виду претходно наведене разлоге и руководећи се начелом економичности (члан 9. ЗОУП-а), предлаже се смањење таксе за захтев за раздвајање жига за 15% од одговарајуће таксе прописане тарифним бројем 117 став 1. за случајеве електронског подношења захтева.  **За примену ове препоруке, потребна је измена и допуна Закона о републичким административним таксама („Службени гласник РС", бр. 43/03, 51/03 - испр., 61/05, 101/05 – др.закон, 5/09, 54/09, 50/11, 70/11 – усклађени дин.изн., 55/12 - усклађени дин.изн., 93/12, 47/2013 - усклађени дин.изн., 65/13 – др. закон, 57/14 - усклађени дин.изн., 45/15 - усклађени дин.изн., 83/15, 112/15, 50/2016 - усклађени дин.изн., 61/17 - усклађени дин.изн., 113/17, 3/18 - испр., 50/18 – усклађени дин.изн, 95/18, 38/19, 86/19 и 90/19-исправка) тако што ће се напоменом у тарифном броју 117. став 1. прописати умањење од 15% од одговарајуће таксе прописане овим тарифним бројем, у случајевима електронског подношења захтева.**   * 1. **Престанак употребе печата у обрасцу захтева**   Законом о привредним друштвима, у члану 25. прописано је друштво није у обавези да у пословању користи печат. Наведеним чланом изричито је прописано да се посебним прописом не може друштву увести обавеза употребе печата у пословним и другим документима друштва.  Имајући у виду да образац пријаве, када се пријава подноси папирним путем, садржи поље за унос „Потпис и печат“ које поље се односи на подносиоца захтева, потребно је укинути обавезу употребе печата на пријави на привредна друштва и предузетнике.  **За примену ове препоруке, није неопходна измена прописа.** | |
| **4. САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ДОПУНИ**  **ЗАКОНА О РЕПУБЛИЧКИМ АДМИНИСТРАТИВНИМ ТАКСАМА**    Члан 1.  У Закону о републичким административним таксама („Службени гласник РС”, бр. 43/03, 51/03 - испр., 61/05, 101/05 – др.закон, 5/09, 54/09, 50/11, 70/11 – усклађени дин.изн., 55/12 - усклађени дин.изн., 93/12, 47/2013 - усклађени дин.изн., 65/13 – др. закон, 57/14 - усклађени дин.изн., 45/15 - усклађени дин.изн., 83/15, 112/15, 50/2016 - усклађени дин.изн., 61/17 - усклађени дин.изн., 113/17, 3/18 - испр., 50/18 – усклађени дин.изн, 95/18, 38/19, 86/19 и 90/19-исправка) у Тарифи републичких административних такси, Одељак А - Таксе за списе и радње органа у Републици Србији, у глави XIV. Списи и радње у вези са правима интелектуалне својине, у Тарифном броју 117, додаје се напомена која гласи:  „НАПОМЕНА:  За случајеве електронског подношења захтева, такса из става 1. овог тарифног броја плаћа се у износу умањеном за 15%.“    Члан 2.  Овај закон ступа на снагу осмог дана од дана објављивања у „Службеном гласнику Републике Србије“. | |
| **5. ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБЕ**  **ЗАКОНА О РЕПУБЛИЧКИМ АДМИНИСТРАТИВНИМ ТАКСАМА КОЈА СЕ МЕЊА**      Тарифни број 117.   |  |  | | --- | --- | | За захтев за раздвајање жига | 2.390 | | За издвојени жиг, односно за издвојене жигове, за сваки жиг, и то: |  | | 1) до три класе међународне класификације роба и услуга1) до три класе међународне класификације роба и услуга | 31.830 | | 2) за сваку следећу класу преко три класе међународне класификације роба и услуга2) за сваку следећу класу преко три класе међународне класификације роба и услуга | 4.780 | | 3) за фигуративни елемент или вербални жиг са графичким решењем3) за фигуративни елемент или вербални жиг са графичким решењем   НАПОМЕНА:  ЗА СЛУЧАЈЕВЕ ЕЛЕКТРОНСКОГ ПОДНОШЕЊА ЗАХТЕВА, ТАКСА ИЗ СТАВА 1. ОВОГ ТАРИФНОГ БРОЈА ПЛАЋА СЕ У ИЗНОСУ УМАЊЕНОМ ЗА 15%. | 4.780 | | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 69.054,68 РСД. Усвајање и примена препорука ће донети привредним субјектима годишње директне уштеде од 191,30 РСД или 1,57 ЕУР. Ове уштеде износе 0,28% укупних директних трошкова привредних субјеката у поступку.  Препорукe ће допринети поједностављењу поступка за привредне субјекте и побољшању пословног амбијента. | |